Með starfseminni á Vogi næst engan veginn að sinna þeim fjölda sem þarf á aðstoð að halda vegna fíknivanda . Þjónustusamningar eru úreltir og SÁÁ berst við að þjónusta mun fleiri en framlög frá hinu opinbera gera ráð fyrir . Þá eru sumir hópar , m.a. ólögráða börn og konur , sem virðast mæta afgangi í kerfinu . Meðal þeirra sem leita til SÁÁ eru margir sem glíma við geðræn vandamál , ýmist vegna fíknarinnar eða samhliða henni . Valgerður Rúnarsdóttir , yfirlæknir á Vogi segir stundum um að ræða undirliggjandi vanda en í mörgum tilvikum líði fólki strax betur andlega eftir að það kemst af stað í meðferð . Í meðferðinni er m.a. unnið með streitu , kvíða og þunglyndi en fólk þarf mismikla aðstoð . Sumir hafa gengið í gegnum stór áföll , þjást af áfallastreituröskun , alvarlegu þunglyndi eða öðrum alvarlegum geðsjúkdómum . Valgerður segir geðræna aðstoð stóran þátt í bataferlinu en spurð um aðgengi að sálfræðiaðstoð til dæmis , segir hún það upp og ofan . „ Ég býst við að það væri hægt að létta undir með mjög mörgum ef það væri betra aðgengi að sálfræðiþjónustu . Það er oft og tíðum eitthvað sem hefur meiri varanleg áhrif til að hjálpa fólki til að takast á við erfiða stöðu . “ „ Fyrsta stopp er auðvitað heilsugæslan . Heilsugæslulæknar eru auðvitað langstærsti læknahópurinn sem er að meðhöndla fólk við kvíða og þunglyndi . Sálfræðiaðstoð ætti að vera miklu aðgengilegri en nú er en reyndar verið að setja sálfræðing á hverja heilsugæslustöð og það er góð viðleitni . Svo er líka verið að koma á geðheilbrigðisteymi í heilsugæslunni og það er líka mjög gott , “ segir Valgerður . En er takmarkað aðgengi að sálfræðingum og geðlæknum að hamla fólki í bata ? „ Mér finnst það líklegt en það er samt þannig að jafnvel þótt sálfræðingar séu ekki aðgengilegir öllum þá eru samt margir sem hafa góðan aðgang t.d. í gegnum stéttarfélögin sem borga sálfræðitíma og ef fólk er í félagsþjónustu eða hjá barnavernd þá eru þeir þar . Og svo eru einhverjir sem fá þjónustu hjá spítalanum , þótt þeir geti í raun sinnt mjög fáum , “ svarar hún . „ Ég býst við að það væri hægt að létta undir með mjög mörgum ef það væri betra aðgengi að sálfræðiþjónustu . Það er oft og tíðum eitthvað sem hefur meiri varanleg áhrif til að hjálpa fólki til að takast á við erfiða stöðu . Bara við það að fara í bata frá neyslu fleytir mörgum mjög langt og fólk tekur málin í sínar hendur og fer að lifa lífinu eins og það langar til , eins og að fara í vinnu og taka að sér ábyrgð sem það hefur kannski ekki gert um langa hríð . “